FSMART ปิดบวก 5% โบรกชี้กำไรปีนี้โต 53% อานิสงส์ “ตู้เต่าบิน” ยอดขายพุ่ง เคาะเป้า 16 บ.
FSMART ปิดบวก 5% โบรกชี้กำไรปีนี้โต 53% อานิสงส์ “ตู้เต่าบิน” ยอดขายพุ่ง คาดเร่งตัวขึ้นเป็น 4.60 พันตู้ปีนี้ แนะนำ “ซื้อ” ราคาเป้าหมาย 16 บ.
FSMART ปิดบวก 5% โบรกชี้กำไรปีนี้โต 53% อานิสงส์ “ตู้เต่าบิน” ยอดขายพุ่ง คาดเร่งตัวขึ้นเป็น 4.60 พันตู้ปีนี้ แนะนำ “ซื้อ” ราคาเป้าหมาย 16 บ.
31 มี.ค. 2565

ผู้สื่อข่าวรายงานว่าวันนี้ (31 มี.ค. 2565) ราคาหุ้นบริษัท ฟอร์ท สมาร์ท เซอร์วิส จำกัด (มหาชน) หรือ FSMART ปิดตลาด อยู่ที่ระดับ 15.30 บาท เพิ่มขึ้น 0.70 บาท หรือ 4.79% โดยทำจุดสูงสุดที่ 15.60 บาท และทำจุดต่ำสุดที่ 14.60 บาท ด้วยมูลค่าการซื้อขาย 277.09 ล้านบาท

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ได้ปรับราคาเป้าหมายหุ้น FSMART มาเป็น 16บาท จากเดิม 10.50 บาท เนื่องจากธุรกิจตู้เต่าบินเติบโตเร่งตัวขึ้นจากกระแสผู้บริโภคดีขึ้น เริ่มจากปี 2565 และจะเห็นการเติบโตชัดเจนในปี 2566 ทั้งนี้ มีมุมมองบวกต่อธุรกิจตู้เต่าบินมากขึ้นจากยอดขายเฉลี่ยต่อตู้เพิ่มขึ้นจาก 45 แก้วต่อวันในปี 2564 ปรับขึ้นเป็นกว่า 60 แก้วในปัจจุบัน ขณะที่จำนวนตู้คาดเร่งตัวขึ้นเป็น 4.60 พันตู้ปีนี้ และ 1.26 หมื่นตู้ปี 2566
ทั้งนี้ FSMART มีแนวโน้มปรับเพิ่มสัดส่วนการถือหุ้น ฟอร์ท เวนดิ้ง จากปัจจุบันที่ 19% ที่รับรู้ในรูปแบบเงินปันผล โดยคาดหวังที่ระดับ 20-25% ซึ่งสามารถเปลี่ยนวิธีการรับรู้รายได้เป็นส่วนแบ่งกำไร ซึ่งหากรวมกำไรจากเต่าบินในสัดส่วนดังกล่าวก็คาดกำไรปี 2565 เติบโต 53% จากงวดเดียวกันของปีก่อนและในปี 2566 เติบโต 62% จากงวดเดียวกันของปีก่อน